पुराने इंटरव्यू में कहा- कभी भी किसी नेता से शादी नहीं करूंगी
Parineeti Chopra And Raghav Chadha Relationship Rumour-राघव चड्ढा के साथ नजदीकियों के बीच परिणीति चोपड़ा का पुराना इंटरव्यू वायरल हो रहा है। उस इंटरव्यू में परिणीति ने कहा था कि वो कभी भी किसी पॉलिटिशियन से शादी नहीं करेंगी
राघव चड्ढा के साथ नजदीकियों के बीच परिणीति चोपड़ा का पुराना इंटरव्यू वायरल हो रहा है। उस इंटरव्यू में परिणीति ने कहा था कि वो कभी भी किसी पॉलिटिशियन से शादी नहीं करेंगी। उस इंटरव्यू में परिणीति ने कहा कि उन्हें ऐसा लड़का पसंद है जो फनी हो, जिसकी स्मेल ( सुगंध) अच्छी हो और जो उनकी रिस्पेक्ट करने वाला हो। खैर उस वक्त परिणीति ने भले ही कुछ भी कहा हो लेकिन आज उनकी और राघव चड्ढा की शादी की बात जोर-शोर से चल रही है।
पॉलिटिशियन से शादी को किया था इनकार
परिणीति चोपड़ा का फरीदून शहरयार के साथ एक पुराना इंटरव्यू वायरल हो रहा है। इस इंटरव्यू में उनसे पूछा गया कि वो किस फील्ड के शख्स से शादी करना पसंद करेंगी। बात जब पॉलिटिशियन की आई तो उन्होंने कहा, 'मैं किसी पॉलिटिशियन से शादी नहीं करूंगी, हालांकि इसमें विकल्पों की कमी नहीं है।'
वहीं बॉलीवुड से उन्होंने सैफ अली खान का नाम लिया जबकि हॉलीवुड से एक्टर ब्रेडली कूपर को चुना। बात जब स्पोर्ट्स की आई तो उन्होंने टेनिस लीजेंड रोजर फेडरर का नाम लिया। परिणीति ने इस इंटरव्यू में ये भी बताया कि उन्हें ट्रैवलिंग करना सबसे ज्यादा पसंद है। 
परिणीति के पिता ने कहा- अभी कुछ कहना जल्दबाजी होगी
इस बीच परिणीति के पिता पवन चोपड़ा ने कहा कि अभी कुछ कहना जल्दबाजी होगी। परिणीति की मां ने भी कुछ कहने से इनकार कर दिया है। हालांकि कयास यही लगाए जा रहे हैं कि जल्द ही रिलेशनशिप की ऑफिशियल अनाउंसमेंट की जा सकती है, सगाई की भी डेट की घोषणा हो सकती है। परिणीति के पेरेंट अंबाला के ही रहने वाले हैं।
पंजाब में पहली बार मिले थे
ईटाइम्स की रिपोर्ट के मुताबिक परिणीति और राघव चड्ढा पहली बार पंजाब में मिले थे। हालांकि, अभी ये जानकारी पुख्ता नहीं है कि कपल के रिलेशनशिप को कितना वक्त हुआ है, लेकिन कहा जा रहा है कि करीब 6 महीने से दोनों साथ हैं। राघव पंजाब में भगवंत मान सरकार के मुख्य सलाहकार हैं।
करीबियों ने बधाई देनी शुरू कर दी है
परिणीति चोपड़ा और राघव चड्ढा भले ही अभी अपने रिलेशनशिप को ऑफिशियल न कर रहे हो, लेकिन उनके करीबियों ने उन्हें बधाई भी देनी शुरू कर दी है। परिणीति के खास दोस्त हार्डी संधू ने भी अब इस खबर की ऑफिशियल पुष्टि कर दी है।
उन्होंने डीएनए को दिए एक इंटरव्यू में कहा, "मैं परिणीति को लेकर बहुत खुश हूं, मैं उन्हें शुभकामनाएं देता हूं। मैंने उन्हें फोन करके बधाई भी दे दी है। इसके अलावा आम आदमी पार्टी के सांसद संजीव अरोड़ा भी कुछ दिन पहले राघव और परिणीति को बधाई दे चुके हैं।
दोनों ने लंदन से की है पढ़ाई
रिपोर्ट्स के मुताबिक, दोनों तब से एक दूसरे को जानते हैं, जब वे इंग्लैंड में पढ़ाई कर रहे थे। परिणीति ने मैनचेस्टर बिजनेस स्कूल में पढ़ाई की है, जबकि राघव ने लंदन स्कूल ऑफ इकोनॉमिक्स से पढ़ाई की।
परिणीति और राघव को इग्लैंड में 'भारत यूके आउटस्टैंडिंग अचीवर ऑनर्स' के सम्मान से नवाजा गया था। इस इवेंट में 75 लोगों को अवॉर्ड दिया गया था। इसमें ब्रिटिश यूनिवर्सिटी से पढ़ाई करने वाले स्टूडेंट को सम्मानित किया गया था।
इससे पहले डायरेक्टर मनीष शर्मा के साथ जुड़ चुका है परिणीति का नाम
राघव चड्ढा के पहले परिणीति का नाम डायरेक्टर मनीष शर्मा से साथ जुड़ चुका है। मनीष को शाहरुख खान की फैन, परिणीति की डेब्यू फिल्म लेडिज वर्सेज रिकी बहल और शुद्ध देशी रोमांस जैसी फिल्में डायरेक्ट करने के लिए जाना जाता है। रिपोर्ट्स के मुताबिक, परिणीति और मनीष को अलग हुए एक साल हुए हैं।
